2 ବର୍ଷରୁ ଅଧିକ ବୟସର ପିଲାମାନଙ୍କ ଉପରେ ମଧ୍ୟ କରୋନା ଟିକାର ପରୀକ୍ଷଣ ! ଭାରତ ସରକାର ବାୟୋଟେକକୁ ଦେଲା ଅନୁମତି... - Enews Online\nବର୍ତ୍ତମାନ ସମୟରେ ଭାରତ କରୋନା ଭୁତାଣୁର ଦ୍ବିତୀୟ ଲୋହରିର ସମ୍ମୁଖୀନ କରୁଅଛି । ଏହାସହ ଟୀକାକରଣର କାର୍ଯ୍ୟ ମଧ୍ୟ ଚାଲୁଅଛି । ବିଶେଷଜ୍ଞମାନେ ପ୍ରକାଶ କରିଛନ୍ତି ଯେ, ଯଦି କରୋନାର ତୃତୀୟ ଲୋହରି ଆସେ, ତେବେ ୨ରୁ ୧୪ ବର୍ଷ ପିଲାମାନଙ୍କ ଉପରେ ଅଧିକ ପ୍ରଭାବ ପଡିପାରେ । ଏହି ପରିପ୍ରେକ୍ଷୀରେ ବର୍ତ୍ତମାନ ଏକ ବଡ଼ ପଦକ୍ଷେପ ଗ୍ରହଣ କରାଯାଇଛି ।\nକରୋନା ଟିକା ସହ ଜଡିତ ସବଜେକ୍ଟ ଏକ୍ସପର୍ଟ କମିଟି (ଏସଇସି) ମଙ୍ଗଳବାର ଦିନ ଭାରତ ବାୟୋଟେକର କୋଭ୍ୟାକ୍ସିନ, ୨ ରୁ ୧୮ ବର୍ଷ ବୟସର ପିଲାମାନଙ୍କ ଉପରେ ପରୀକ୍ଷଣ କରିବାକୁ ସୁପାରିଶ ଦେଇଛି, ଏଥିନିମନ୍ତେ ଅନୁମୋଦନ ମଧ୍ୟ ମିଳିଯାଇଛି ।\nଏହି କ୍ଲିନିକାଲ ପରୀକ୍ଷଣ ୫୨୫ ଜଣ ଲୋକଙ୍କ ଉପରେ କରାଯିବ । ଏହା ଦିଲ୍ଲୀ ଏମ୍ସ, ପାଟନା ଏମ୍ସ, ନାଗପୁରର ମିମ୍ସ ହସ୍ପିଟାଲରେ ହେବ । କମିଟିର ସୁପାରିଶ ଅନୁଯାୟୀ, ଭାରତ ବାୟୋଟେକର ତୃତୀୟ ପର୍ଯ୍ୟାୟର ପରୀକ୍ଷଣ ଆରମ୍ଭ କରିବା ପୂର୍ବରୁ ଦ୍ବିତୀୟ ପର୍ଯ୍ୟାୟର ସମ୍ପୂର୍ଣ୍ଣ ତଥ୍ୟ ଉପଲବ୍ଧ କରାଇବାକୁ ପଡିବ ।\nଏସଇସି ସୁପାରିଶ କରିଥିଲା ଯେ, ଭାରତ ବାୟୋଟେକର କୋଭ୍ୟାକ୍ସିନର ଦ୍ବିତୀୟ ପର୍ଯ୍ୟାୟ, ତୃତୀୟ ପର୍ଯ୍ୟାୟର କ୍ଲିନିକାଲ ପରୀକ୍ଷଣକୁ ଅନୁମୋଦନ ଦେବା ଉଚିତ ହେବ, ଯାହା ୨ ରୁ ୧୮ ବର୍ଷର ପିଲାମାନଙ୍କ ଉପରେ କରାଯିବ ।\nଆପଣଙ୍କୁ କହିରଖୁଛୁ ଯେ, ଭାରତରେ ବର୍ତ୍ତମାନ ସମୟରେ ଯେଉଁ ଦୁଇଟି ଟିକାର ବ୍ୟବହାର କରାଯାଉଛି, ତାହା କେବଳ ୧୮ ବର୍ଷରୁ ଉର୍ଦ୍ଧ ବୟସର ବ୍ୟକ୍ତିମାନଙ୍କୁ ଦିଆଯାଉଛି । ଭାରତରେ ସିରମ୍ ଇନଷ୍ଟିଚ୍ୟୁଟର କୋଭିଶିଲ୍ଡ, ଭାରତ ବାୟୋଟେକର କୋଭ୍ୟାକ୍ସିନ ଟୀକା ଲୋକମାନଙ୍କୁ ଦିଆଯାଉଛି ।\nତୃତୀୟ ଲହରକୁ ନେଇ ବିଶେଷଜ୍ଞମାନେ ଚେତାବନୀ ଦେଇଥିଲେ :-\nଭାରତରେ କରୋନା ଭୁତାଣୁର ଦ୍ବିତୀୟ ଲୋହରି ଆତଙ୍କ ସୃଷ୍ଟି କରିଦେଇଛି, ଏହି ସମୟ ମଧ୍ୟରେ ବିଶେଷଜ୍ଞମାନେ ତୃତୀୟ ଲହରର ଚେତାବନୀ ଦେଇଥିଲେ । ଭାରତ ସରକାରଙ୍କର ମୁଖ୍ୟ ବୈଜ୍ଞାନିକ ପରାମର୍ଶଦାତା କହିଛନ୍ତି, ତୃତୀୟ ଲୋହରି ଆସିବା ସୁନିଶ୍ଚିତ ଅଟେ ଏବଂ ଏଥିରେ ପିଲାମାନଙ୍କ ଉପରେ ଅଧିକ ପ୍ରଭାବ ପଡିପାରେ ।\nବିଶେଷଜ୍ଞ ମାନଙ୍କର ପରାମର୍ଶ ପରେ ସୁପ୍ରିମକୋର୍ଟ ମଧ୍ୟ କେନ୍ଦ୍ର ସରକାରଙ୍କୁ ତୃତୀୟ ଲୋହରି ପାଇଁ ଚିନ୍ତା ବ୍ୟକ୍ତ କରିଥିଲେ । ସୁପ୍ରିମକୋର୍ଟ ପ୍ରଶ୍ନ କରିଥିଲା : ଯଦି ତୃତୀୟ ଲୋହରି ଆସେ, ତେବେ ପିଲାମାନଙ୍କର କଣ ହେବ ? କିଭଳି ଭାବରେ ଚିକିତ୍ସା ହେବ ? ଏହି ଜିନିଷ ଗୁଡିକ ଉପରେ ବର୍ତ୍ତମାନ ଠାରୁ ବିଚାର କରିବାର ଆବଶ୍ୟକତା ରହିଛି ।\nତୃତୀୟ ଲୋହରିର ଚେତାବନୀ ପରେ ଅନେକ ରାଜ୍ୟ ନିଜ ନିଜ ରାଜ୍ୟର ପିଲାମାନଙ୍କ ନିମନ୍ତେ ଭିନ୍ନ ଭିନ୍ନ ହସ୍ପିଟାଲ ବର୍ତ୍ତମାନ ଠାରୁ ନିର୍ମାଣ କରିବା, ସ୍ୱତନ୍ତ୍ର କୋଭିଡ କେୟାର ସେଣ୍ଟର ନିର୍ମାଣ କରିବା ଉପରେ କାମ ଆରମ୍ଭ କରିଦେଇଛନ୍ତି ।
